**Foreldrafélag Sjálandsskóla**

**Fundargerð 18. maí, 2010**

Fundur var settur kl: 18:00 í kennarastofu Sjálandsskóla. Mætt var stjórn foreldrafélags: Guðrún Kristjánsdóttir, Aníta Sigurbergsdóttir, Berglind Víðisdóttir og Bryndís Björk Ásgeirsdóttir, Einar Páll Tamimi, Elma Vagnsdóttir og Jóna Þorvaldsdóttir ásamt Helga Grímssyni og Ólöfu S. Sigurðardóttur frá Sjálandsskóla.

Dagskrá fundarins var svohljóðandi:

* Innilega
* Velferðasjóður
* Skólaföt
* Bekkjarmöppur
* Aðalfundur
* Önnur mál

**Innilega**

Innilega verður 7. – 8. júní. 7. júní verður farið í fjallgöngu og óskað er eftir þátttöku foreldra, helst 2 fyrir hvern árgang. Einnig verður óskað eftir því að börn komi með dágott nesti og skilji jafnvel eftir nesti í skóla fyrir heimkomu.

Vaktir verða:

* Vakt 1 – 17:00 – 22:00 (Verkstjóri: Aníta) sér um kvöldmat og frágang. Helgi og Ólöf athuga hvort hægt sé að panta frá Heitt og Kalt, Lasagna með salati og brauði og stefnt er að því að hafa sama mat fyrir alla og rukka aukalega þá sem eru ekki í mataráskrift. Vakt 1 fer í samlokugerð fyrir nesti eftir því sem tími leyfir ásamt því að hafa yfirumsjón með börnum og skipuleggja útihópa eftir veðri. Í nesti þarf 2 samlokur í poka með smjöri, skinku, osti og gúrku, 1 ávöxt og 1 ávaxtasafa.
* Vakt 2 – 21:00 – 08:00 (Verkstjórar: Jóna og Elma) sér um ásamt vakt 1 samlokugerð ef þarf, skera niður ávexti fyrir 1.- 4. bekk og poppa fyrir 5. – 7. bekk. Kvöldvaka verður 20:30 undir stjórn Óla. Yngri hópur fær lestur eftir kvöldvöku og síðan svefn á meðan eldri fær bíómynd og smá partýstemningu. 14 starfsmenn verða frá skóla um kvöldið og 7 yfir nóttina.
* Vakt 3 – frá 07:00 og þar til öllum frágangi lýkur (Verkstjóri: Einar Páll). Kennarar sjá um að ganga frá svefnsvæðum. Vakt sér um morgunmat sem verður morgunkorn, mjólk, ávextir, brauð, smjör, álegg og blandaður safi (þykkni).

Allur matur verður pantaður hjá Stórkaup og sjá Aníta og Einar Páll ásamt Bryndísi um að setja saman innkaupalista, panta og láta senda í skólann.

Guðrún sér um að manna allar vaktir og fær bekkjarfulltrúa í lið með sér. Markmiðið verður að fá 2 úr hverri bekkjardeild á hverja vakt, samtals 8 foreldra til viðbótar við starfsmenn skóla. Mæting verður á kennarastofu þar sem verkstjóri fer yfir það sem þarf að gera og ítreka ábyrgð foreldra á velferð allra barna.

**Velferðarsjóður**

Klárað var að skrifa undir þau plögg sem þurfti fyrir stofnun Velferðasjóðs og ákveðið var að 2 einstaklingar hefðu það hlutverk að taka á móti og skera úr um styrkbeiðnir til sjóðsins. Annar er prókúruhafi sjóðsins sem jafnframt er gjaldkeri foreldrafélags og hinn aðilinn er útnefndur af foreldrafélagi. Nú er það Bryndís Björk prókúruhafi og gjaldkeri ásamt Berglindi Víðisdóttur sem annast styrkbeiðnir og fyrsta verkefni þeirra er að semja viðmiðunarreglur fyrir úthlutun og búa til umsóknareyðublað. Hvoru tveggja verður, eftir samþykkt, sett á heimasíðu skólans.

**Skólaföt**

Ósk barna og starfsfólks er að skólapeysur standi til boða og mun foreldrafélag athuga með tilboð í það. Gert er ráð fyrir að 1. – 6. bekkur verði með flíspeysur þar sem merki skóla og nafn er saumað í og 7. -10. bekkur fái bómullarhettupeysur með merki aftan á peysu og nafni á brjósti. Gert verður ráð fyrir að eldri bekkingar hanni sameiginlega skóla „logo“ á peysur og mun skóli útfæra hvernig staðið verður að því. Einnig er gert ráð fyrir að nemendur velji í sameiningu lit á bæði hettupeysur og flíspeysur sem einkennandi fyrir Sjálandsskóla. Aníta mun óska eftir tilboði frá Iglo sem miðast við 180 flíspeysur og 56 hettupeysur.

**Bekkjarmöppur**

Guðrún sér um að klára.

**Aðalfundur og bekkjarfulltrúar.**

Foreldrafélag semur plagg sem er stutt kynning á hlutverki bekkjarfulltrúa og skráningareyðublað sem kennarar fá í hendur fyrir viðtöl sín í upphafi skólaárs. Kennarar verða þannig í lykilhlutverki að fá bekkjarfullrúa og stuðlar þetta jafnframt að auknu samstarfi kennara og bekkjarfulltrúa. Á fyrsta fundi sem foreldrafélag heldur með bekkjarfulltrúum verður svo farið yfir erindisbréf, hlutverk bekkjarfulltrúa og starf vertrarins.

Aðalfundur verður um miðjan september og rætt var um að efla foreldrasamstarfið enn betur strax í upphafi árs með því að vera með erindi á aðalfundi um félagsmál nemenda, samvinnu foreldra, samstarf foreldra og skóla og hvers foreldrar mega vænta í starfi foreldrafélags s.s. bekkjarkvöld, bingó, ferðir, innilega o.s.frv. Ólöf kom einnig með þá hugmynd að bjóða fulltrúa bæjarins sem svarað gæti spurningum foreldra varðandi t.d. skólastefnu.

**Önnur mál**

Edda Björg smíðakennari verður aðstoðarskólastjóri í námsleyfi Ólafar.

Fleira var ekki tekið fyrir og fundi slitið um 19:30

Fundarritari: Aníta Sigurbergsdóttir